Dewis eich gwasanaethau iechyd y Pasg hwn – Llanelli Online
Leave a commentEditor 3rd April 2017 Cymraeg
Gall canllawiau Dewis Doeth helpu teuluoedd pan nad ydynt yn sicr o'r gwasanaeth iechyd gorau i ddiwallu eu hanghenion. Gallwch gael cyngor a manylion ar wasanaethau lleol o'r wefan www.bihyweldda.wales.nhs.uk/dewisdoeth neu trwy lawrlwytho ap Dewis Doeth ar eich ffôn symudol, sy'n defnyddio GPS i ddod o hyd i'ch gwasanaeth agosaf.
Mae Meddygon teulu yn cynghori eich bod yn cyflwyno eich presgripsiynau mlroddadwy cyn gynted â phosibl er mwyn osgoi unrhyw oedi.
Dywedodd Dr Alan Williams, Meddyg Teulu ym Meddygfa Ty Elli yn Llanelli,: "Mae gwasanaethau brys ar gael drwy gydol Gwyl Banc y Pasg, ond gofynnwn i chi helpu'r rhai sydd angen gofal brys trwy wneud yn siwr bod gennych eich meddyginiaeth arferol mewn stoc a'ch bod ond yn mynychu Adrannau Achosion Brys neu'n defnyddio Gwasanaeth Tu Allan Oriau Meddygon Teulu os na allwch chi aros tan ar ôl y gwyliau."
Pan fydd eich meddyg teulu arferol ar gau yn ystod y nos neu ar y penwythnos, os oes angen gwasanaethau meddyg teulu arnoch, gallwch ffonio rif ffôn arferol eich Meddygfa a chael eich trosglwyddo i'r gwasanaeth y Tu Allan i Oriau. Ar gyfer gofal deintyddol brys, cysylltwch â'ch deintydd arferol neu Linell Gymorth Ddeintyddol Galw Iechyd Cymru ar 0845 46 47. Ar gyfer Gofal Cymdeithasol brys ffoniwch rif Allan o Oriau y Gwasanaethau Cymdeithasol: Sir Gaerfyrddin – 01558 824283, Ceredigion – 0845 6015392, Sir Benfro – 08708 509508. Os oes rhywun mewn trallod iechyd meddwl, defnyddio Llinell Gymorth Iechyd Meddwl CALL ar 0800 132 737, neu anfonwch Neges Destun 'help' i 81066 neu ewch i www.callhelpline.org.uk
Yn aml, gall fferyllydd cymunedol drin mân anhwylderau ac afiechydon, a hynny heb apwyntiad na gorfod aros am amser hir. I gael rhestr o fferyllfeydd yn Sir Gaerfyrddin, Ceredigion a Sir Benfro sydd ar agor yn ystod Gwyliau Banc y Pasg, ewch i'r wefan http://www.wales.nhs.uk/sitesplus/862/tudalen/56476
• Meddyginiaeth gwrth-ddolur rhydd
Mewn argyfwng neu sefyllfa sy'n bygwth bywyd, ffoniwch 999 a gofyn am ambiwlans. Os oes angen triniaeth na all aros ond nid yw'n achos brys ac nad ydych yn gwybod ble i fynd, cysylltwch â Galw Iechyd Cymru ar 0845 46 47.